導演 • 門2|爾冬陞爆張栢芝拍戲離譜事件簿不停講電話阻礙拍攝
爾冬陞爆張栢芝拍戲離譜事件簿
爾冬陞在節目中大爆張栢芝在片場態度散漫,經常在片場不停講電話,阻礙拍攝進度:「張栢芝我好耐無見,佢有啲嘢係好離譜,佢拍嗰陣︰『唔係呀,點呀點呀!』佢各種嘢都有,例如佢話細佬爆呔,我話爆呔你叫架拖車幫佢搞咪得囉!跟住佢又講一輪,又話乜乜乜,佢真係好鍾意照顧人。」
直指爾冬陞忍無可忍,發火命令全世界準備拍攝時,即刻嚇到張栢芝乖乖放低電話:「我對住部機等到天黑,喂,拍喇!仲講!我一聲roll機,好忟嘛,唔理喇嗌roll機,佢先即刻放低電話,佢又即刻演到,佢演完嗰個shot之後,你又真係吹佢唔脹。」
大爆張栢芝打天才波 蒲完拍《忘不了》
爾冬陞雖然在節目中對張栢芝的演員操守有所批評,但在演戲天分方面,其實係高度評價張栢芝 。爾冬陞指《忘不了》角色的生活同張栢芝成長經歷無關,但佢就係好容易進入到情緒。爾冬陞接著分享了張栢芝在《忘不了》執菜食一幕的秘聞: 「《忘不了》裏面嘅經歷,同佢生活無關,但佢就好易入到個情緒。有場戲,講佢無錢要執啲菜食,需要好崩潰情緒,我同佢講︰『你唔好瞓,我聽日要你好殘嘅樣。』」接著張栢芝卻表示:「吓,咁我今晚去蒲!」
爾冬陞再講︰「佢蒲完返嚟,你話佢去到嗰個情緒咩,又唔係!但佢投入到買菜嗰場,好快拍完,每個shot一、兩take就搞掂。咁以後係咪畀佢講住電話,然後嗌roll機先放低電話,佢就交到畀你。」
張栢芝擊敗劉嘉玲封后 網友:無乜溫書,但又考得好
2004年,張栢芝再有兩套電影入圍第23屆香港電影金像獎最佳女主角,包括《大隻佬》以及《忘不了》,(其他對手包括:林嘉欣《戀之風景》、劉嘉玲《無間道II》、吳君如《金雞2》),最後成功打敗自己,憑電影《忘不了》封后。網友對於張栢芝在拍攝時打天才波,紛紛留言:「即係好似有啲人無乜溫書,但又考得好」「演技幾好都冇用,操守唔好」「都攞左最佳女主角啦」
曾傳出二人因1事交惡
爾冬陞當年一手捧紅張栢芝,張栢芝的經典作品《忘不了》和《旺角黑夜》均由爾冬陞執導。爾冬陞非常賞識張栢芝,大讚對方為最有潛質的女演員之一,甚至當張栢芝在2010年在不雅照片時間後選擇復出時,爾冬陞都都立即邀請張栢芝拍攝《大魔術師》,不過有傳張栢芝最後選擇了片酬較高的百鳴 《最強喜事》,而推卻爾冬陞得《大魔術師》,導致當時要臨陣換上周迅當女主角,因此張栢芝傳出「忘恩負義」和「反骨」之說。
對張栢芝極為包容 大讚對方天賦高
不過其實從爾冬陞一直以來的訪問中,都可見爾冬陞對張栢芝極為包容,每次訪問都為對方說話。其中有次訪問爾冬陞被問到張栢芝淪為「爛片女王」一事,爾冬陞即刻發聲力挺對方,表示幾部戲的失敗並不代表張栢芝不會演戲,並且並沒有因為張栢芝遲演《大魔術師》而感到傷心,反而表示明白到張栢芝經歷這麼多之後,對選戲方面可能會比較謹慎,並大讚對方是一個很負責任的人。